section_heading: Povijest
paragraph_text: Spada u sjevernotihooceansku veliku odobalnu zonu nagomilavanja plastike u svjetskim oceanima. Od godišnjeg izljeva plastike u oceane iz rijeka, preko pola je gušće od vode, zbog čega ne tone. Jače plastike odolijevaju te otplove daleko na pučinu kamo ih odnose struje, sve dok se ne nakupe u prostirku izvan djelovanja struja. Ulaskom u divovski vrtlog prostirke, ne napuštaju ju više sve dok se ne raspadnu u mikroplastiku pod utjecajem sunca, erozije, valova i morskih organizama. Zapadni otok tek je jedan u sjevernopacifičkom vrtlogu. Nalazi se zapadno od suptropske konvergencijske zone u kojoj je još jedan veliki otok smeća, a na suprotnom kraju Tihog oceana je Veliki tihooceanski otok smeća, koji je u stvari Istočni otok. Zapadni tihooceanski otok smeća bliže je japanskoj obali. Okreće se u smjeru kazaljke na satu. Na okretanje djeluju i termohalinska cirkulacija i Coriolisova sila.